**Informácie ohľadom platieb za stravu, prihlasovania a odhlasovania stravníka na školský rok 2023/2024**

**Záväzné prihlásenie na stravu** sa vykonáva každý školský rok **na základe zápisného lístka** stravníka. **Bez zápisného lístka nie je možné žiaka prihlásiť na stravu !**

Každý zákonný zástupca, ktorý prihlásil žiaka na stravu od školského roku 2023/2024 a požiadal o dotáciu na stravu od septembra **je povinný uhrádzať poplatok za réžiu 10€** **mesačne na každé dieťa** plus uhradiť dobrovoľnú **jednorazovú zálohu 20€**, z ktorej mu budú odrátavané peniaze v prípade neodobratia stravy. Podmienkou nároku na dotáciu je zúčastniť sa výchovno-vzdelávacieho procesu – teda byť fyzicky prítomný v škole / predškoláci v škôlke/ a odobrať stravu – „čipovaním“ - / iba v ZŠ/. **V prípade neodhlásenia žiaka zo stravy alebo neodobratia stravy- „neodčipovania“ je zákonný zástupca povinný uhradiť poplatok za stravu vo výške denného limitu za každý deň neúčasti alebo neodobratia stravy.** Cena jedného obeda v prípade neúčasti v škole alebo neodobratia stravy :

 MŠ celý deň – 1,90€/ deň

 MŠ pol dňa – 1,55€/ deň

 ZŠ 1. stupeň - 1,30€/obed

 ZŠ 2. stupeň - 1,50€/ obed

.

**Prvá platba pre deti v ZŠ,** ktoré majú dotáciu na stravu bude : **30€** ( 20€ záloha plus 10€ réžia).**Potom už iba 10€ réžia mesačne na každé dieťa**. Poplatok za réžiu je povinné platiť aj za deti, ktoré majú diétne stravovanie a je im prinášaná ich strava do jedálne (taktiež v MŠ).

Dieťaťu s diétnym stravovaním je potrebné doručiť potvrdenie od lekára špecialistu o druhu diéty.

**Prvá platba pre deti v MŠ - predškolák,** ktoré majú nárok na dotáciu /predškoláci/ bude: **41€** ( 20€ záloha plus 11€ doplatok stravy, plus 10€ réžia). Dotácia nepokryje celkovú cenu stravy na deň – výška dotácie je 1,40€ na deň a cena stravy v MŠ na celý deň 1,90€. Preto je potrebný doplatok stravy 11€ (0,50€ x 22 dní v mesiaci).

**Potom už iba 21€ mesačne na každé dieťa** (11€ doplatok stravy plus 10€ réžia).

**Platbu za stravu je potrebné uhrádzať mesiac vopred do 25 dňa v mesiaci. V prípade, že platby nebudú uhradené včas, bude stravník zo stravy automaticky odhlásený. Opätovne bude na stravu prihlásený až po prijatí platby!**

Stravu je potrebné uhrádzať na nasledovné **číslo účtu školskej jedálne:**

**SK28 0200 0000 0000 1363 6382**

**Spôsob úhrady : internet bankingom- trvalým príkazom**

**Pri platbe za stravu je potrebné uviesť meno dieťaťa a variabilný symbol, ktorý bude každému stravníkovi pridelený v kancelárii školskej jedálne.**

**Prihlasovanie a odhlasovanie zo stravy:**

Za prihlasovanie a odhlasovanie žiakov zo stravy zodpovedá zákonný zástupca.

Odhlásiť alebo prihlásiť stravu je možné:

* **deň vopred najneskôr do 14:00 hodiny**
* **po víkende (v pondelok) alebo voľných dňoch ráno od 6:30 do 7:00 hodiny**

**Spôsob odhlasovania:**

* **telefonicky: 046/540 31 60**
* **emailom:** **sjbojnice@azet.sk**
* **elektronicky:** [**www.strava.cz**](http://www.strava.cz) **kód jedálne 9065**

**Odhlásiť alebo prihlásiť stravu nie je možné v daný stravovací deň a to z dôvodu dodržiavania všeobecne záväzných právnych predpisov pre školské stravovanie.**

Za neodobratú alebo včas neodhlásenú stravu sa finančná ani vecná náhrada neposkytuje!

Evidencia odberu stravy je na **základe elektronického čipu**, ktorý je každý stravník povinný si zakúpiť v kancelárii školskej jedálne. Cena elektronického čipu je 1€.

V prípade straty čipu je potrebné ihneď to nahlásiť v kancelárii školskej jedálne a zakúpiť si nový, prípadne načipovať autobusovú preukážku.

**V prípade choroby dieťaťa** je možné odobrať neodhlásenú **stravu iba v prvý deň ochorenia** do vlastného obedára alebo u nás poskytnutej jednorazovej prepravky - (za poplatok). **Následne na ostatné dni ochorenia a neprítomnosti v škole je potrebné žiaka zo stravy včas odhlásiť!**

**Stravu do obedára v ZŠ** je možné odobrať iba v čase **od 11:00 do 11:30 hod.**

**Stravu do obedára v MŠ** je možné odobrať iba v čase **od 12:30 do 13:30 hod.**